CELEX: 32008D0176
Language: lt
Date: 1203638400000
Title: 2008/176/EB: 2008 m. vasario 22 d. Komisijos sprendimas, iš dalies keičiantis Sprendimą 97/107/EB, leidžiantį taikyti tam tikrus kiaulių skerdenų klasifikavimo būdus Belgijoje (pranešta dokumentu Nr. C(2008) 678)

1.3.2008   
            
            
               LT
            
            
               Europos Sąjungos oficialusis leidinys
            
            
               L 57/25
            
         
      KOMISIJOS SPRENDIMAS
   
   2008 m. vasario 22 d.
   iš dalies keičiantis Sprendimą 97/107/EB, leidžiantį taikyti tam tikrus kiaulių skerdenų klasifikavimo būdus Belgijoje
   (pranešta dokumentu Nr. C(2008) 678)
   (Tekstas autentiškas tik prancūzų ir olandų kalbomis)
   (2008/176/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Komisijos sprendimu 97/107/EB (2) Belgijoje leidžiama taikyti du kiaulių skerdenų klasifikavimo būdus (Capteur Gras/Maigre – Sydel (CGM) ir Giralda Choirometer PG 200).
            
         
               (2)
            
            
               Belgija paprašė Komisijos leisti Belgijoje taikyti tris naujus kiaulių skerdenų klasifikavimo būdus ir 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (3), 3 straipsnio 3 dalyje numatyto protokolo antroje dalyje pateikė bandomųjų išpjaustymų rezultatus.
            
         
               (3)
            
            
               Išnagrinėjus šį prašymą paaiškėjo, kad šių klasifikavimo būdų taikymo sąlygos yra įvykdytos.
            
         
               (4)
            
            
               Todėl Sprendimas 97/107/EB turėtų būti atitinkamai iš dalies pakeistas.
            
         
               (5)
            
            
               Šiame sprendime numatytos priemonės atitinka Kiaulienos verslo vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 97/107/EB iš dalies keičiamas taip:
   
               1.
            
            
               1 straipsnio pirma pastraipa papildoma šiomis įtraukomis:
               
                           „—
                        
                        
                           prietaisą VCS 2000 ir su juo susijusius vertinimo metodus, kurių aprašymas pateikiamas priedo 3 dalyje,
                        
                     
                           —
                        
                        
                           prietaisą Hennessy Grading Probe (HGP4) ir su juo susijusius vertinimo metodus, kurių aprašymas pateikiamas priedo 4 dalyje,
                        
                     
                           —
                        
                        
                           prietaisą Optiscan–TP ir su juo susijusius vertinimo metodus, kurių aprašymas pateikiamas priedo 5 dalyje.“
                        
                     
         
               2.
            
            
               Priedas iš dalies keičiamas pagal šio sprendimo priedą.
            
         2 straipsnis
   Šis sprendimas skirtas Belgijos Karalystei.
   
      Priimta Briuselyje, 2008 m. vasario 22 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 39, 1997 2 8, p. 17. Sprendimas su pakeitimais, padarytais Sprendimu 97/734/EB (OL L 294, 1997 10 28, p. 6).
   
      (3)  OL L 285, 1985 10 25, p. 39. Reglamentas su paskutiniais pakeitimais, padarytais Reglamentu (EB) Nr. 1197/2006 (OL L 217, 2006 8 8, p. 6).
   
      PRIEDAS
      Sprendimo 97/107/EB priedas papildomas 3, 4 ir 5 dalimis:
      
         „3   DALIS
         VCS 2000
         
                     1.
                  
                  
                     Kiaulių skerdenų klasifikavimas atliekamas prietaisu VCS 2000.
                  
               
                     2.
                  
                  
                     Prietaisas VCS 2000 yra nuotraukų apdorojimo sistema automatiniam kiaulių skerdenų pusių komercinėms vertėms nustatyti. Sistema naudojama kartu su gamybine skerdimo sistema, kai pasitelkiant kamerų sistemą automatiškai filmuojamos skerdenų pusės. Pasinaudojant specialia vaizdo apdorojimo programa, vaizdo duomenys yra apdorojami kompiuteryje.
                  
               
                     3.
                  
                  
                     Skerdenos raumeningumas apskaičiuojamas remiantis 38 kintamaisiais (matavimo taškais) pagal šią formulę:
                     
                                 Ŷ
                              
                              
                                 =
                              
                              
                                 54,078892 + 0,037085 * X5 + 0,256113 * X15 + 0,021655 * X16 + 33,97699 * X59 - 0,149103 * X88 - 0,106705 * X90 - 0,0768985 * X91 - 0,079832 * X95 - 0,079042 * X96 - 0,084983 * X97 + 0,039831 * X107 - 0,681172 * X108 + 0,234541 * X109 - 0,059871 * X113 - 4,149651 * X120 - 36,8824 * X147 - 19,9219 * X149 - 7,512613 * X156 - 0,086669 * X168 - 0,545069 * X171 - 0,386719 * X173 - 0,025001 * X175 - 1,410422 * X186 - 0,32873 * X192 - 0,260074 * X193 - 0,08137 * X196 + 141,2392 * X198 - 141,236 * X199 - 12,7862 * X222 - 27,3973 * X227 - 289,576 * X228 + 425,3549 * X233 + 14,62961 * X234 - 0,97067 * X242 - 2,084821 * X243 - 3,11945 * X259 + 14,72706 * X270 - 0,949448 * X273,
                              
                           kai:
                     
                                 Ŷ
                              
                              
                                 =
                              
                              
                                 apskaičiuotasis skerdenos raumeningumas procentais,
                              
                           X5, X15 … X273 – VCS 2000 prietaisu išmatuoti kintamieji.
                  
               
                     4.
                  
                  
                     Matavimo taškų ir statistikos metodo aprašus galima rasti Belgijos protokolo, Komisijai perduoto pagal Reglamento (EEB) Nr. 2967/85 3 straipsnio 3 dalį, II dalyje.
                     Formulė taikoma skerdenoms, sveriančioms nuo 60 iki 130 kilogramų.
                  
               4   DALIS
         HENNESSY GRADING PROBE (HGP4)
         
                     1.
                  
                  
                     Kiaulių skerdenos klasifikuojamos naudojant prietaisą Hennessy Grading Probe (HGP4).
                  
               
                     2.
                  
                  
                     Prietaisą sudaro 5,95 milimetro skersmens zondas (su 6,3 mm skersmens ašmenimis zondo antgalyje) su fotodiodu (LYU 260–EO tipo Siemens LED ir 58 MR tipo fotodetektoriumi), kurių veikimo intervalas yra nuo 0 iki 120 milimetrų. Matavimo duomenis į apskaičiuotą raumeningumą paverčia pats HGP4 prietaisas arba prie jo prijungtas kompiuteris.
                  
               
                     3.
                  
                  
                     Skerdenos raumeningumas apskaičiuojamas pagal šią formulę:
                     Ŷ = 65,42464 – 1,06279 * X1 + 0,17920 * X2,
                     kai:
                     
                                 Ŷ
                              
                              
                                 =
                              
                              
                                 apskaičiuotasis skerdenos raumeningumas procentais,
                              
                           
                                 X1
                              
                              
                                 =
                              
                              
                                 riebalų sluoksnis (su oda) milimetrais, matuojamas 6 cm atstumu nuo perkirtimo linijos tarp trečio ir ketvirto paskutinių šonkaulių,
                              
                           
                                 X2
                              
                              
                                 =
                              
                              
                                 raumenų sluoksnis milimetrais, matuojamas 6 cm atstumu nuo perkirtimo linijos tarp trečio ir ketvirto paskutinių šonkaulių.
                              
                           Formulė taikoma skerdenoms, sveriančioms nuo 60 iki 130 kilogramų.
                  
               5   DALIS
         OPTISCAN-TP
         
                     1.
                  
                  
                     Kiaulių skerdenos klasifikuojamos naudojant prietaisą Optiscan-TP.
                  
               
                     2.
                  
                  
                     Prietaise Optiscan-TP turi būti skaitmeninis vaizdo formuotuvas (jutiklis), kuriuo fotografuojami du skerdenos matavimo taškai. Šiais atvaizdais remiamasi pagal dviejų taškų metodą Zwei-Punkte Messverfahren (ZP) apskaičiuojant riebalų ir raumenų storį. Matavimo duomenis į raumeningumą perskaičiuoja pats prietaisas Optiscan-TP. Nuotraukos saugomos, kad vėliau būtų galima jas patikrinti. Įmontuota Bluetooth® sąsaja suteikia galimybę lengvai perduoti duomenis.
                  
               
                     3.
                  
                  
                     Skerdenos raumeningumas apskaičiuojamas pagal šią formulę:
                     Ŷ = 53,04153 – 0,68318 * X1 + 0,23131 * X2,
                     kai:
                     
                                 Ŷ
                              
                              
                                 =
                              
                              
                                 apskaičiuotasis skerdenos raumeningumas procentais,
                              
                           
                                 X1
                              
                              
                                 =
                              
                              
                                 mažiausias riebalų sluoksnis (su oda) virš musculus gluteus medius milimetrais,
                              
                           
                                 X2
                              
                              
                                 =
                              
                              
                                 juosmens raumenų storis milimetrais, matuojamas trumpiausiu atstumu nuo musculus gluteus medius galvūgalio galo iki stuburo kanalo viršutinio (nugaros) krašto.
                              
                           Formulė taikoma skerdenoms, sveriančioms nuo 60 iki 130 kilogramų.“